स्वप्ना बर्मन ने हेप्टाथलोन में भारत के लिए पहला गोल्ड मेडल जीता जबकि अरपिंदर सिंह ने 48 सालों में पहली बार ट्रिपल जंप में गोल्ड जीतकर इतिहास रचा। इंडोनेशिया के जकार्ता और पालेमबांग में चल रहे 18वें एशियाई खेलों के 11वें दिन के बाद भारत के मेडल की संख्या 54 पहुंच गई हैं। भारत को बुधवार का पहला मेडल टेबल टेनिस मिक्स्ड टीम ने दिलाया। मनिका बत्रा और अचंता शरत कमल की जोड़ी ने ब्रॉन्ज मेडल जीता। 11वें दिन भारत ने कुल चार पदक जीते, जिसमें दो गोल्ड, एक सिल्वर और एक ब्रॉन्ज शामिल रहा। अब यह देखना रोचक होगा कि 12वें दिन भारतीय एथलीट्स क्या करिश्मा करते हैं और मेडल में कितना इजाफा होगा।